უნივერსიტეტის ღონისძიებების პორტალი

პროფესორ ჰანს ულრიხ გუმბრეხტის საჯარო ლექციათა ციკლი
2017-03-29 18:30 (Asia/Dubai)
29-30 მარტს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ სტენფორდის უნივერსიტეტის პროფესორი და ილიას სახელმწიფო უნივერსიტეტი საპატიო დოქტორი, ჰანს ულრიხ გუმბრეხტი, წაიკითხავს საჯარო ლექციათა ციკლს – სახელწოდებით: „კარლ მარქსი და მარქსიზმი 2017 წლის პერსპექტივიდან“.

I ლექცია – 29 მარტი, 18:30 საათი, -„კარლ მარქსი და XIX საუკუნე“
II ლექცია – 30 მარტი, 18:30 საათი – „მარქსიზმი XIX-XXI საუკუნეებში”

მომხსენებლის შესახებ
ჰანს ულრიხ გუმბრეხტი თანამედროვეობის ერთ-ერთი ყველაზე ცნობილი და გავლენიანი ლიტერატურათმცოდნე და კულტურის თეორეტიკოსია. იგი ავტორია წიგნებისა: „ფილოლოგიის ძალა“, „ცხოვრება დროის ზღვარზე“, „ათლეტური მშვენიერების ქება“, „დიდი რომანისტების ცხოვრება და სიკვდილი“, „დასწრებულობის წარმოება“ და სხვა.
პროფესორ გუმბრეხტის შესახებ ვრცლად იხილეთ ბმულზე: https://goo.gl/1G2nqH
ლექციათა ენა: ინგლისური
დრო: 29-30 მარტს, 18:30 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ მერაბ კოკაიას საჯარო ლექცია: „გენური თერაპია ნევროლოგიური დაავადებებისთვის“
2017-03-29 16:00
29 მარტს, 16:00 საათზე, ილიას სახელმწიფო უნივერსიტეტის G 106 აუდიტორიაში საჯარო ლექციას წაიკითხავს ცნობილი ფიზიოლოგი, ვალენბერგის ნევროლოგიის ცენტრის (შვედეთი) კვლევითი ლაბორატორიის გამგე, მრავალი მნიშვნელოვანი შრომის ავტორი, ილიას სახელმწიფო უნივერსიტეტის მოწვეული პროფესორი, მერაბ კოკაია.
ლექციის თემაა: „გენური თერაპია ნევროლოგიური დაავადებებისთვის“.
დრო: 29 მარტი, 16:00 საათი
ადგილმდებარეობა: G 106 აუდიტორია (გ. წერეთლის ქ. #1) ილიას სახელმწიფო უნივერსიტეტი
დასწრება თავისუფალია.

ილიაუნის ჯაზის შუადღე
2017-03-28 15:00
28 მარტს, 15:00 საათზე, ილიას სახელმწიფო უნივერსიტეტის A კორპუსის ფოიეში (A101 აუდიტორიის წინ), ილიაუნის მუსიკის ცენტრის ორგანიზებით, გაიმართება ილიას სახელმწიფო უნივერსიტეტის ჯაზის მიმართულების სტუდენტებისა და ლექტორების გაერთიანებულ კონცერტი. ცნობილ ჯაზ-კომპოზიციებს შეასრულებენ ილიაუნის მუსიკის ცენტრის სოლისტები, ვოკალური ჯაზ-კვარტეტი და ინსტრუმენტული ანსამბლი.
დრო: 28 მარტი, 15:00 საათი
ადგილმდებარეობა: A კორპუსის ფოიე (A101 აუდიტორიის წინ), ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

პროფესორ გია ნოდიას საჯარო ლექცია: „პოსტნაციონალური ილუზიის დასასრული“
2017-03-24 17:00
24 მარტს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის პროფესორი, გია ნოდია, წაიკითხავს საჯარო ლექციას თემაზე: „პოსტნაციონალური ილუზიის დასასრული“.
დასავლურ საზოგადოებებში ნაციონალისტური ტალღის გაძლიერება, რაც გამოიხატა ბრექსიტში, დონალდ ტრამპის არჩევაში, მემარჯვენე პოპულისტური პარტიების გაძლიერებაში, ხშირად ლიბერალური დემოკრატიის და გლობალური ლიბერალური წესრიგის მიმართ გამოწვევად აღიქმება და სწორედ ამ კუთხით განიხილება. თუმცა, ეს ახალი ტენდენციები მოითხოვს იმ ზოგადი თეორიული წანამძღვრების კრიტიკულ გადახედვასაც, რასაც ეყრდნობა ერების და ნაციონალიზმის გააზრება დასავლურ სოციალურ მეცნიერებაში.
ილიას სახელმწიფო უნივერსიტეტის პროფესორმა, გია ნოდიამ, გასული წლის ნოემბერსა და ამა წლის იანვარში ამ თემაზე ლექციები უკვე წაიკითხა ვაშინგტონსა და ტორონტოში, „სეიმურ მარტინ ლიფსეტის ლექციის“ ფორმატში (რომელიც ამ გამოჩენილი მეცნიერის პატივსაცემად ყოველწლიურად ეწყობა). პროფესორი საკუთარ მოსაზრებებს ამჯერად ქართულ აუდიტორიას გააცნობს.
დრო: 24 მარტი, 17:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

საქართველოში ავსტრიის ელჩის საჯარო ლექცია
2017-03-23 15:00
23 მარტს, 15:00 საათზე, ილიას სახელმწიფო უნივერსიტეტი უმასპინძლებს ავსტრიის საგანგებო და სრულუფლებიან ელჩს საქართველოში, არად ბენკოს, რომელიც წაიკითხავს საჯარო ლექციას თემაზე: „European Union: Crisis or Chance? Challenges and future scenarios“.
მომხსენებლის შესახებ
არად ბენკო სხვადასხვა დროს სწავლობდა ლონდონის სამეფო კოლეჯში (King’s College London, 1991-1992) და ბრუგეს ევროპის სამაგისტრო კოლეჯში (College of Europe, 1996/1997), ხოლო 1999 წელს დაასრულა ვენის (ავსტრია) უნივერსიტეტი დოქტორის აკადემიური ხარისხით. 1998 წლიდან იწყება მისი დიპლომატიური კარიერა. სხვადასხვა დროს არად ბენკო მუშაობდა ატაშედ ავსტრიის საელჩოში გერმანიაში (1999), გაეროს სპეციალური წარმომადგენლის პოლიტიკურ მრჩევლად კოსოვოში (2000-2001) და რუმინეთში ავსტრიის ელჩის მოადგილედ (2002-2005). 2015 წელს არად ბენკო იყო ავსტრიის რესპუბლიკის ელჩი ლატვიაში, ხოლო 2016 წლიდან იგი ავსტრიის რესპუბლიკის პირველი ელჩია საქართველოში.
ლექციის ენა: ინგლისური
დრო: 23 მარტი, 15:00 საათი
ადგილმდებარეობა: E207 აუდიტორია (ჩოლოყაშვილის გამზ. 3/5), ილიას სახელმწიფო უნივერსიტეტი
დასწრება თავისუფალია.

„ორი წელი, რვა თვე და ოცდარვა ღამე“ - წიგნის პრეზენტაცია ილიაუნის ლიტერატურულ კლუბში
2017-03-22 19:00
22 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და „ბაკურ სულაკაურის გამომცემლობა“ გიწვევთ სალმან რუშდის რომანის პრეზენტაციაზე.
წიგნს – სახელწოდებით, „ორი წელი, რვა თვე და ოცდარვა ღამე“ – წარადგენენ მთარგმნელი და მწერალი, სალომე ბენიძე, და ფილოლოგი ლევან ბერძენიშვილი.
ავტორის შესახებ
სალმან რუშდი თანამედროვეობის ერთ-ერთი ყველაზე პოპულარული ავტორია. მკითხველები და კრიტიკოსები ყოველთვის განსაკუთრებული ინტერესით ელიან ბრიტანელი (წარმოშობით, ინდოელი) ავტორის ახალ, უკომპრომისობითა და თამამი იდეებით სავსე ნაწარმოებებს, განსაკუთრებით მას შემდეგ, რაც ირანის სულიერმა ლიდერმა, აიათოლა ხომეინიმ, მწერალს ფატვა გამოუცხადა.
რუშდის ნაწარმოებებში არეული ირეალური და რეალური სამყარო, აქა-იქ გაბნეული, საინტერესო ავტობიოგრაფიული დეტალები, კულტურულ სამყაროთა ურთიერთდაპირისპირება მეტად საინტერესო სიურრეალისტურ სამყაროს ქმნის, რომელიც, მწერლისავე თქმით, სულაც არაა სინამდვილისგან შორს. სწორედ ასეთივე, მაგიური რეალიზმის მორიგი ნიმუშია 2015 წელს დაწერილი რომანი „ორი წელი, რვა თვე და ოცდარვა ღამე“ – ამბავი ზღაპრული სამყაროდან დედამიწაზე გამოხმობილ ჯინებზე, რომელთა რისხვა მეხად და ქარტეხილებად დაატყდა ქვეყნიერებას; ესაა მომავლის პერსპექტივიდან დანახული ამბავი კაცობრიობის სასჯელად მოვლენილ უკონტროლო ძალაზე, რომელიც, როგორც ზღაპრებშია, ისევ და ისევ ადამიანის გონებით იმართება.
დრო: 22 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (II ლექცია)
2017-03-21 19:00
21 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი აგრძელებს ლექციათა ციკლს: პოეზია და 7 ხელოვნება“.
ლექციათა ციკლის მეორე ლექციის თემაა: „პოეზია და არქიტექტურა“.
ლექციის ფარგლებში, მომხსენებელი განიხილავს შემდეგ საკითხებს: ადამიანის სხეული და არქიტექტურული ნაგებობა; წარმართული ტაძარი და ციური ღმერთები; პართენონი და ძველი ბერძნული პოეტური ფორმები; პოემა და ლიტურგია; სონეტი და ტრიოლეტი ქრისტიანული ტაძრების კვალდაკვალ.
დრო: 21 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ღია სივრცე საქართველოს საბჭოთა ისტორიის გააზრებისთვის - შეხვედრა SOVLAB-ის თავისუფალი სასწავლო-პრაქტიკული კურსის ფარგლებში
2017-03-18 16:00
„საბჭოთა წარსულის კვლევის ლაბორატორია“ (SOVLAB), ილიას სახელმწიფო უნივერსიტეტთან თანამშრომლობით, იწყებს თავისუფალ სასწავლო-პრაქტიკულ კურსს – „ღია სივრცე საქართველოს საბჭოთა ისტორიის გააზრებისთვის“, რომელში მონაწილეობის მიღებაც შეუძლიათ მსმენელებს 18 წლის ასაკიდან.
18 მარტს, 16:00 საათზე, ილიას სახელმწიფო უნივერსიტეტის G106 აუდიტორიაში გაიმართება პირველი საინფორმაციო-გაცნობითი შეხვედრა, რომელზეც პროექტის ხელმძღვანელები მსმენელებს გააცნობენ კურსის მიზნებსა და ამოცანებს; დაიგეგმება პრაქტიკული მეცადინეობების პრინციპები. შეხვედრის მეორე ნაწილში მომხსენებლები, დავით ჯიშკარიანი და ირაკლი ხვადაგიანი, წაიკითხავენ სალექციო კურსის პირველ ლექციას უახლესი ისტორიის შესწავლის პრობლემატიკაზე და მე-19 საუკუნის მეორე ნახევრის სოციალური და პოლიტიკური პროცესების მნიშვნელობაზე.
კურსის შესახებ
„საბჭოთა წარსულის კვლევის ლაბორატორიის“ თავისუფალი სასწავლო-პრაქტიკული კურსის სალექციო თემები მიმოიხილავს მე-19 საუკუნის ბოლოდან მე-20 საუკუნის 90-იან წლებამდე მიმდინარე სოციალურ და პოლიტიკურ პროცესებს, კერძოდ:

ერის ფორმირება და სამოქალაქო კულტურის განვითარება;
სოციალური მოძრაობები და პოლიტიკური პარტიების წარმოშობა;
პირველი რესპუბლიკა და საქართველოს ევროპული განვითარების პროექტი;
საბჭოთა ოკუპაცია და წინააღმდეგობის მოძრაობა;
საბჭოთა ნაციონალური პოლიტიკა;
ურბანიზაცია და ინდუსტრიალიზაცია;
ცვლილებები არქიტექტურასა და ყოველდღიურ ცხოვრებაში;
სტალინის კულტის ჩამოყალიბება და შემდგომი დესტალინიზაცია;
ცივი ომი და საბჭოთა „კეთილდღეობის სახელმწიფო“;
საბჭოთა სახელმწიფოს დასასრული და ტრანზიციის ეტაპი.

კომბინირებული, ინტერდისციპლინურ მიდგომებსა და სამეცნიერო კვლევებზე დამყარებული ინტენსიური სასწავლო კურსის ხანგრძლივობაა 8 თვე – მარტიდან ნოემბრის ჩათვლით. მსმენელები აქტიურად იქნებიან ჩაბმული როგორც კვლევით, ასევე საველე-პრაქტიკულ სამუშაოებში. ყოველი თემატური ლექციის დასრულების შემდეგ, დაგეგმილია გასვლითი ლექციები, ისტორიული ადგილების ნახვა როგორც თბილისში, ისე საქართველოს სხვადასხვა მხარეში.
კურსის მიმდინარეობისას სტუდენტებს საშუალება ექნებათ, მოუსმინონ მოწვეულ ლექტორებს, რომლებიც კურსის თემების სიღრმისეული კვლევის გამოცდილებას გაუზიარებენ მსმენელებს და დისკუსიაში ჩაებმებიან.
კურსის დასრულების შემდეგ გაიცემა სერტიფიკატი.
ლექციები ჩატარდება შაბათობით. ხანგრძლივობა – 3 საათი.
კურსი ხორციელდება სახალხო უნივერსიტეტთა გერმანული ასოციაციის საერთაშორისო თანამშრომლობის ინსტიტუტის (DVV International) ფინანსური მხარდაჭერით.
დრო: 18 მარტი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.

ილიაუნის „ფორბსის“ კლუბში: თინათინ რუხაძის საჯარო ლექცია
2017-03-17 19:00
17 მარტს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“ კლუბის მორიგი შეხვედრა გაიმართება.
საჯარო ლექციას წაიკითხავს ერიქსონის საერთაშორისო ინსტიტუტის პროფესიონალი ქოუჩი და ტრენერი, თინათინ რუხაძე.
ლექციის თემა: წარმატების 7 განზომილება.
საჯარო ლექციაზე განხილული იქნება შემდეგი საკითხები:

რა არის წარმატება, როგორ ვზომავთ მას?
რატომ ხდება, რომ მსგავსი სოციალურ და ეკონომიკური პირობების მიუხედავად, ერთნი აღწევენ წარმატებას, მეორენი კი ვერა?
რა პიროვნული თვისებები განაპირობებს ადამიანის წარმატებას?
რას ნიშნავს „წარმატების 7 განზომილება“?

მომხსენებლის შესახებ
თინათინ რუხაძე არის ფსიქოლოგი, ერიქსონის საერთაშორისო ინსტიტუტის პროფესიონალი ქოუჩი და ტრენერი, ბიზნეს-ლიდერი და მენეჯერი 20-წლიანი გამოცდილებით. ამასთან, არის „გროუინის“ (GROWIN) თანადამფუძნებელი, „ეისითის“ (ACT) თანადამფუძნებელი და გენერალური დირექტორი, ბიზნესასოციაციის – „ქალები მომავლისთვის“ (Women For Tomorrow) – თანადამფუძნებელი და თავმჯდომარე.
დრო: 17 მარტი, 19:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
2017 წელი

დაუნის სინდრომის მსოფლიო დღე
2017-03-17 19:00
21 მარტი დაუნის სინდრომის მსოფლიო დღეა. ილიას სახელმწიფო უნივერსიტეტი უერთდება კავშირის „ჩვენი ბავშვები“ და „საქართველოს დაუნის სინდრომის ასოციაციის“ 2017 წლის კამპანიას „ჩემი ხმა საზოგადოებაში“, რომელიც 15 მარტს დაიწყება და 21 მარტს დასრულდება.
კამპანიის ფარგლებში, 17 მარტს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება დაუნის სინდრომის მქონე ახალგაზრდა სპიკერების კონფერენცია, რომელზეც დასწრება თავისუფალია ფართო საზოგადოებისთვის.
კონფერენციაში მონაწილეობას მიიღებენ გიგო შიუკაშვილი, ლექსო ფოდიაშვილი, სესილი ღვინჯილია და ლევან გოცაძე.
მომხსენებლები ისაუბრებენ საკუთარი საჭიროებების და გამოცდილების შესახებ, თუ როგორია ქართულ საზოგადოებაში დაუნის სინდრომის მქონე პირთა ყოველდღიურობა, რა გამოწვევების წინაშე დგანან ისინი და რა სახის ბარიერები ექმნებათ სახელმწიფოსგან.
კამპანიის ფარგლებში დაგეგმილ ღონისძიებათა სრული განრიგი: 15-21 მარტი
დაუნის სინდრომის მქონე ბავშვთა, მშობელთა და პროფესიონალთა კავშირის „ჩვენი ბავშვები“ და „საქართველოს დაუნის სინდრომის ასოციაციის ეგიდით, 2017 წელს დაუნის სინდრომის მქონე ადამიანები მონაწილეობას მიიღებენ შემდეგ ღონისძიებებში:

15-21 მარტი – „უთვალავი ჭრელი წინდის“ კამპანია;
15 მარტი – შეხვედრა CSR კლუბთან და ფოტოგადაღება ჭრელი წინდებით;
17 მარტი – დაუნის სინდრომის მქონე ახალგაზრდა სპიკერების კონფერენცია ილიაუნიში;
20 მარტი – ვიზიტი პრეზიდენტის სასახლეში და შეხვედრა საქართველოს პრეზიდენტთან;
21 მარტი – კონფერენცია „ჩემი ხმა საზოგადოებაში“ ყოფილი პარლამენტის შენობაში;
21 მარტი – ფართომასშტაბიანი საინფორმაციო კამპანია საქართველოს ყველა რეგიონის 17 მუნიციპალიტეტში;
15-21 მარტი – კამპანია მსოფლიო და ადგილობრივი ვიდეორგოლებით.

კამპანიის შესახებ
დაუნის სინდრომის მსოფლიო დღის 2017 წლის სლოგანია: ჩემი ხმა საზოგადოებაში – დაუნის სინდრომის მქონე ადამიანებს უფლება აქვთ, გამოთქვან აზრი და იქონიონ ზეგავლენა სახელმწიფო პოლიტიკის ფორმირებასა და განხორციელებაში, რაც უზრუნველყოფს სრულ ჩართულობას საზოგადოებრივ ცხოვრებაში (My Voice, MyCommunity – Enabling people with Down syndrome to speak up, be heard and influence government policy and action, to be fully included in the community). აღნიშნული სლოგანიდან გამომდინარე, 2017 წლის კამპანიის მოქმედი პირები იქნებიან თავად დაუნის სინდრომის მქონე ადამიანები, რომლებიც ისაუბრებენ საკუთარი უფლებების შესახებ.
საინფორმაციო კამპანიის მიზანია საზოგადოებაში დაუნის სინდრომის მქონე ადამიანთა სრულუფლებიან მოქალაქეებად დამკვიდრება.
დაუნის სინდრომის მსოფლიო დღის შესახებ
21 მარტი დაუნის სინდრომის მსოფლიო დღედ გაერთიანებული ერების ორგანიზაციის ეგიდით 2011 წლის 10 ნოემბერს დაწესდა. ის მსოფლიოს უმრავლეს ქვეყანაში, მათ შორის საქართველოში 2012 წლიდან აღინიშნება.
საერთაშორისო ორგანიზაცია DSI (Down Syndrome International), რომლის წევრიცაა კავშირი „ჩვენი ბავშვები“, ყოველწლიურად განსაზღვრავს მსოფლიო სლოგანებს, ამ სლოგანის გარშემო გაეროს შტაბბინაში ატარებს კონფერენციას და აკეთებს მსოფლიო ვიდეორგოლს. უთვალავი წინდის („Lot`s of Socks“) ტრადიცია კი, რომლის მიზანიც მასობრივი სოლიდარობის ორიგინალურად გამოხატვაა, უკვე მეოთხე წელს ითვლის.
დაუნის სინდრომის მსოფლიო დღის დაწესება გამოწვეულია დაუნის სინდრომის მქონე პირთა მიმართ არსებული სტიგმებითა და სტერეოტიპებით მთელს მსოფლიოში. საზოგადოების მხრიდან სტიგმები და გაუცხოება კი განსაკუთრებით მწვავედ იგრძნობა საქართველოში.
ორგანიზატორთა შესახებ
არასამთავრობო ორგანიზაცია დაუნის სინდრომის მქონე ბავშვთა მშობელთა და პროფესიონალთა კავშირი „ჩვენი ბავშვები“ 2006 წელს, დაუნის სინდრომის მქონე ბავშვთა მშობლებისა და თემაზე მომუშავე პროფესიონალების მიერ დაფუძნდა და, დონორ ადგილობრივ თუ საერთაშორისო ორგანიზაციებთან მჭიდრო თანამშრომლობით, არაერთი მნიშვნელოვანი და საინტერესო პროექტი განახორციელა .
არასამთავრობო ორგანიზაცია „საქართველოს დაუნის სინდრომის ასოციაცია“ 2017 წლის 16 იანვარს დაფუძნდა კავშირის „ჩვენი ბავშვები“, ლიდერი მშობლებისა და დაუნის სინდრომის მქონე ზრდასრულების მიერ. ორგანიზაცია საქმიანობს მთელი საქართველოს მასშტაბით, ხელს უწყობს რეგიონალური ფილიალების დაფუძნებას/განვითარებას, წარმოაჩენს დაუნის სინდრომის თემაში არსებულ საკითხებსა თუ გამოწვევებს ადგილობრივ და საერთაშორისო მასშტაბით.
კონფერენციის დრო: 17 მარტი, 19:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ფრანკოფონიის დღეები ილიაუნიში
2017-03-16 18:30
ყოველი წლის 20 მარტს მსოფლიოში აღინიშნება ფრანკოფონიის საერთაშორისო დღე. ჩვენი ქვეყნის სასწავლო დაწესებულებები, ფრანკოფონიის საუნივერსიტეტო სააგენტოს (AUF) წევრი უნივერსიტეტები, მათ შორის ილიას სახელმწიფო უნივერსიტეტი, საქართველოს ფრანგული ინსტიტუტი და ფრანგული მედიათეკა, მარტის თვეში კულტურულ თუ სამეცნიერო ღონისძიებებს აწყობენ.
16-დან 27 მარტის ჩათვლით, ფრანკოფონიის დღეებთან დაკავშირებით, ილიას სახელმწიფო უნივერსიტეტის მეცნიერებათა და ხელოვნების ფაკულტეტის მიერ დაგეგმილია არაერთი ღონისძიება.
ღონისძიებათა განრიგი:
დრო: 16 მარტი, ხუთშაბათი, 18:30 საათი
ადგილმდებარეობა: ფრანგული ინსტიტუტის მედიათეკა (გუდიაშვილის ქ. #7, ეროვნული ბიბლიოთეკის შენობა).
საჯარო ლექცია: „ფრანკოფონი მწერლები ენებსა და ტერიტორიებს შორის“
მომხსენებელი: პროფესორი მზაღო დოხტურიშვილი
ლექციის შესახებ: ლექციაზე საუბარი შეეხება ფრანგულენოვანი მწერლების – ალჟირელი წარმოშობის, საფრანგეთის აკადემიის წევრის, ასია ჯებარის, მაროკოელი წარმოშობის, გონკურების პრემიის ჟიურის წევრის, ტაჰარ ბენ ჟელუნისა და რუსი წარმოშობის, ანდრეი მაკინის ნაწარმოებებს.

დრო: 20 მარტი, ორშაბათი, 15:00 საათი
ადგილმდებარეობა: ციფრული ფრანკოფონიული კამპუსი (თსუ-ს მე-5 კორპუსი)
შეხვედრა მწერალთან: ოლივიე როლენი
შეხვედრის შესახებ: ილიას სახელმწიფო უნივერსიტეტისა და ივანე ჯავახიშვილის თბილისის სახელმწიფო უნივერსიტეტის ფრანგულენოვანი სტუდენტები შეხვდებიან თანამედროვე ფრანგ მწერალს, ოლივიე როლენს.

დრო: 23 მარტი, ხუთშაბათი, 16:00 საათი
ადგილმდებარეობა: ილიაუნის წიგნის სახლი „ლიგამუსი“ (ჭავჭავაძის გამზ. #32)
საჯარო ლექცია: „ვოლტერი – ტოლერანტობის პიონერი“
მომხსენებელი: ფრანგული ლიტერატურის პროფესორი, ჟაკ გოდიე
ლექციის შესახებ: ფრანგული ლიტერატურის პროფესორი, ჟაკ გოდიე, წაიკითხავს საჯარო ლექციას თემაზე: „ვოლტერი – ტოლერანტობის პიონერი“. აუდიტორიის სურვილის შემთხვევაში, უზრუნველყოფილი იქნება ქართული თარგმანი.

დრო: 24 მარტი, პარასკევი, 18:00 საათი
ადგილმდებარეობა: ილიაუნის E 207 აუდიტორია (ჩოლოყაშვილის გამზ. #3/5)
საინფორმაციო შეხვედრა და დისკუსია: „რატომ უნდა ავირჩიოთ ფრანგული უნივერსიტეტი ERASMUS+-ის მობილობისთვის?“
შეხვედრის შესახებ: მაგისტრატურის სტუდენტები, თამარ მარკოზაშვილი, მარეხი ალთუნაშვილი და ნინო ლელაშვილი, რომელთაც, ERASMUS+ გაცვლითი პროგრამის ფარგლებში, შემოდგომის სემესტრი გაიარეს მონპელიეს უნივერსიტეტში, ქართველ სტუდენტებს გააცნობენ ფრანგულ უნივერსიტეტში სწავლის სპეციფიკას.

დრო: 27 მარტი, ორშაბათი, 18:00 საათი
ადგილმდებარეობა: ილიაუნის წიგნის სახლი „ლიგამუსი“ (ჭავჭავაძის გამზ. #32)
ფრანგულ-ქართული პოეზიისა და მუსიკის საღამო: „შაირობა პირველადვე სიბრძნისაა ერთი დარგი“
ღონისძიების შესახებ: ფაკულტეტის სტუდენტები წაიკითხავენ შოთა რუსთაველის, ნიკოლოზ ბარათაშვილის, გალაკტიონ ტაბიძის, ანა კალანდაძის, იოსებ ნონეშვილის, შარლ ბოდლერის, პოლ ვერლენის, სტეფან მალარმეს, ჟაკ პრევერის, ჯაკ ბრელის ლექსებს როგორც ორგინალის ენაზე, ასევე მათ ფრანგულ და ქართულ თარგმანებს; შეასრულებენ ქართველი და ფრანგი პოეტების ლექსებზე დაწერილ სიმღერებს.
ყველა ღონისძიებაზე დასწრება თავისუფალია.
ფრანკოფონიის დღეებისადმი მიძღვნილი ვრცელი პროგრამა იხილეთ საქართველოს ფრანგული ინსტიტუტის ვებგვერდზე: http://institutfrancais.ge

„ფონოსემანტიკური ლექსიკა ქართველურ ენებში“ - მონოგრაფიის პრეზენტაცია
2017-03-16 18:00
16 მარტს, 18:00 საათზე, ილიას სახელმწიფო უნივერსიტეტის E207 აუდიტორიაში გაიმართება ქართველური ენების კვლევის ჯგუფის მიერ მომზადებული მონოგრაფიის – „ფონოსემანტიკური ლექსიკა ქართველურ ენებში“ – პრეზენტაცია.
აღნიშნული მონოგრაფია („ინოვაცია“. თბილისი, 2016. 498 გვ.) წარმოადგენს ილიას სახელმწიფო უნივერსიტეტში ქართველური ენების კვლევის ჯგუფის მიერ რუსთაველის ეროვნული სამეცნიერო ფონდის ფინანსური მხარდაჭერით 2013-2016 წლებში განხორციელებული ამავე სახელწოდების სამეცნიერო პროექტის საბოლოო შედეგს.
მონოგრაფია შედგება შესავლისა და ორ ნაწილისაგან. იგი წარმოადგენს ქართველური ენების ფონოსემანტიკური ფუძეების სისტემურ აღწერასა და სტრუქტურულ-სემანტიკურ ანალიზს. რამდენადაც ქართველური ენების ფონოსემანტიკური ფუძეების ამგვარი კვლევა ქართულ ლინგვისტურ სივრცეში განხორციელდა პირველად, თანამედროვე ენობრივი მეთოდებისა და პრინციპების გათვალისწინებით, მონოგრაფია მოიცავს არაერთ ახალ და ტრადიციულისაგან განსხვავებულად ინტერპრეტირებულ ლინგვისტურ დასკვნას.
მონოგრაფიაში წარმოდგენილი ემპირიული მონაცემები ეფუძნება როგორც დღემდე არსებულ ყველა გამოქვეყნებულ წყაროს, ასევე – საველე პირობებში, ლინგვისტურ ექსპედიციებზე მოპოვებულ ენობრივ მასალას, რომელთა დიდი ნაწილი (განსაკუთრებით, სვანურისა და ლაზურისათვის) პირველად ქვეყნდება წინამდებარე მონოგრაფიის ფარგლებში.
დრო: 16 მარტი, 18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი

„სტატისტიკა და ანალიზი შეზღუდული შესაძლებლობის მქონე ბავშვთა და ახალგაზრდობის შესახებ“ - კვლევის შედეგების პრეზენტაცია
2017-03-16 15:00
16 მარტს, 15:00 საათზე, ილიას სახელმწიფო უნივერსიტეტის A101 აუდიტორიაში გაიმართება სსიპ „ბავშვთა და ახალგაზრდობის ეროვნული ცენტრის“ მიერ 2016 წელს ჩატარებული კვლევის – „სტატისტიკა და ანალიზი შეზღუდული შესაძლებლობის მქონე ბავშვთა და ახალგაზრდობის შესახებ“ – შედეგების პრეზენტაცია.
პრეზენტაციის მიზანია ფართო საზოგადოებისთვის ძირითადი დასკვნების გაცნობა, განხორციელებული ღონისძიებების წარდგენა და სამომავლო აქტივობებზე საუბარი, რომლებიც კვლევის ანალიზის შედეგად წარმოჩინდა.
დრო: 16 მარტი, 15:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (I ლექცია)
2017-03-14 19:00
14 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი იწყებს ლექციათა ციკლს: პოეზია და 7 ხელოვნება“.
პირველი ლექციის თემებია: პოეზია, როგორც ინდივიდუალურიდან ობიექტურ მეხსიერებაში გაღწევა; პოეზია და სახვითი ხელოვნებები; დრო და სივრცე პოეზიაში; პოეზია, როგორც შემეცნების ფორმა.
დრო: 14 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ლიტვის საუნივერსიტეტო დელეგაციის ვიზიტი ილიაუნიში
2017-03-13 11:00
ილიას სახელმწიფო უნივერსიტეტის ტურიზმის ცენტრის ორგანიზებით, 12-დან 19 მარტის ჩათვლით, ილიაუნისა და ვილნიუსის (ლიტვა) უნივერსიტეტის ყოველწლიური საერთაშორისოგაცვლითი პროგრამის ფარგლებში, ილიაუნის ეწვევა 6 სტუდენტი და ვილნიუსის (ლიტვა) კოლეჯის ლექტორი ტურიზმის მიმართულებით. აღნიშნული ვიზიტი სამომავლო სასწავლოსტაჟირების ორგანიზებას ისახავს მიზნად.
13, 16 და 18 მარტს, 11:00 საათზე, ილიას სახელმწიფო უნივერსიტეტის E 207 აუდიტორიაში გაიმართება საინფორმაციო შეხვედრები, სადაც ქართველი სტუდენტები მიიღებენ ამომწურავ ინფორმაციას ვილნიუსში სასწავლო სტაჟირების შესაძლებლობების შესახებ.
აღსანიშნავია, რომ ილიას სახელმწიფო უნივერსიტეტის ტურიზმის ცენტრის ოთხმა წარმატებულმა სტუდენტმა უკვე გაიარა სასწავლო სტაჟირება ვილნიუსში.

შეხვედრის დრო: 13, 16, 18 მარტი, 11:00 საათი
ადგილმდებარეობა: E 207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

ლიბერალიზმის სასწავლო ცენტრი - გიორგი მშვენიერაძის საჯარო ლექცია
2017-03-10 19:00
10 მარტს, პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით,იურისტი გიორგი მშვენიერაძე წაიკითხავს საჯარო ლექციას: „ღირსებიდან უფლებამდე“.
ადამიანის უფლებებმა, თანამედროვე სახის მიღებამდე, განვითარების დიდი გზა განვლო. მიუხედავად ადამიანის უფლებათა წარმოშობის, ხასიათისა დაფარგლების შესახებ აზრთა სხვადასხვაობისა, არსებობს შედარებით მაღალი კონსენსუსი იმის შესახებ, რომ ადამიანის უფლებებს საფუძვლად ადამიანის ღირსება უდევს. ლექციის ფარგლებში მსჯელობა შედგება ადამიანის უფლებათა განვითარების კუთხით რამდენიმე მნიშვნელოვან ისტორიულ ფაქტზე ღირსებიდან უფლებამდე.
დრო: 10 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ღია კარის დღე - ენისა და მეტყველების თერაპიის სამაგისტრო პროგრამის პრეზენტაცია
2017-03-09 19:00
2017 წლის 9 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ჩატარდება ღია კარის დღე, რომლის ფარგლებშიც შედგება ენისა და მეტყველების თერაპიის სამაგისტრო პროგრამის პრეზენტაცია.
კომუნიკაციის, ენისა და მეტყველების თერაპიის სამაგისტრო პროგრამის განხორციელებას ილიას სახელმწიფო უნივერსიტეტი ამა წლის შემოდგომის სემესტრიდან იწყებს.
პროგრამის მიზანი
სამაგისტრო პროგრამის მიზანია, საერთაშორისო გამოცდილებაზე დაყრდნობით მოამზადოს კომუნიკაციის, ენისა და მეტყველების კვალიფიციური თერაპევტი, რომელიც შეძლებს კომუნიკაციის, ენისა და მეტყველების სირთულეებისა და დარღვევების იდენტიფიცირებას, შეფასებას, ინტერვენციის გეგმის შედგენას და განხორციელებას, კონსულტირებას ბავშვებსა და მოზრდილებში, ინკლუზიური პრაქტიკის ხელშეწყობას კვლევას და ცოდნის გავრცელებას.
პროგრამის კვლევითი კომპონენტი ორიენტირებულია ქართული ენის თავისებურებების შესაბამისი შეფასების მეთოდებისა და ინტერვენციის მოდელების შესწავლასა და პრაქტიკაში დანერგვაზე.
წინაპირობები
სამაგისტრო პროგრამაზე ჩაბარების მსურველ კონკურსანტს უნდა ჰქონდეს ბაკალავრის ან მასთან გათანაბრებული აკადემიური ხარისხი; ასევე, კონკურსანტმა უნდა ჩააბაროს საერთო სამაგისტრო გამოცდა – A ტიპის ტესტი და შიდასაუნივერსიტეტო გამოცდა.
შიდასაუნივერსიტეტო გამოცდა შედგება 2 ეტაპისგან. პირველ ეტაპზე კონკურსანტმა უნდა გაიაროს ტესტირება ინგლისურ ენაში (B2 დონე) ან წარმოადგინოს ვალიდური საერთაშორისო სერტიფიკატი, რომელიც ადასტურებს კანდიდატის ენის მინიმალურ კომპეტენციას B2 დონეზე. ტესტისაგან თავისუფლდებიან ის კონკურსანტები, რომელთაც აქვთ ბაკალავრის ან მაგისტრის ინგლისურენოვანი პროგრამის დიპლომი.
ინგლისური ენის B2 დონეზე ფლობის დადასტურების შემთხვევაში, კონკურსანტი დაიშვება გამოცდის მეორე ეტაპზე – გასაუბრებაზე დარგობრივ კომისიასთან.
შიდასაუნივერსიტეტო გამოცდის შეფასების კრიტერიუმები, ასევე, სხვა დამატებითი ინფორმაცია განთავსდება უნივერსიტეტის ვებგვერდზე. www.iliauni.edu.ge.
პროგრამის კურიკულუმი იხილეთ ბმულზე.
ღია კარის დრო: 9 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი

„9 მარტი, სისხლიანი თბილისი“ - ფილმის ჩვენება და დისკუსია 1956 წლის მარტის მოვლენების შესახებ
2017-03-09 17:00
9 მარტს, 17:00 საათზე, ილიას სახელმწიფო უნივერსიტეტი, A101 აუდიტორიაში, ილიას სახელმწიფო უნივერსიტეტისა და საქართველოს შინაგან საქმეთა სამინისტროს საარქივო ადმინისტრაციის ერთობლივი ორგანიზებით, მოეწყობა ჩვენება ფილმისა: „9 მარტი, სისხლიანი თბილისი“ („9 March: Bloody Tbilisi”). მოკლემეტრაჟიანი ფილმის (ქრონომეტრაჟი – 20 წუთი) შემქმნელია საქართველოს შინაგან საქმეთა სამინისტროს საარქივო ადმინისტრაცია.
ფილმის დასრულების შემდეგ გაიმართება დისკუსია თემაზე: 1956 წლის მარტის მოვლენები.
დისკუსიაში მონაწილეობას მიიღებენ:

ლაშა ბაქრაძე – საქართველოს ქართული ლიტერატურის სახელმწიფო მუზეუმის დირექტორი და ილიას სახელმწიფო უნივერსიტეტის პროფესორი;
ოლივერ რაისნერი – ილიას სახელმწიფო უნივერსიტეტის პროფესორი;
ვლადიმერ ლუარსაბიშვილი – დოქტორი, საქართველოს შინაგან საქმეთა სამინისტროს საარქივო ადმინისტრატორი.

მოდერატორი: ტიმოთი ბლაუველთი – ილია სახელმწიფო უნივერსიტეტის ასოცირებული პროფესორი
1956 წლის მარტის მოვლენები
1956 წლის მარტში საქართველოს ათასობით მცხოვრებმა მიმართა ქუჩებს ხრუშჩოვის „საიდუმლო სიტყვისა“ და „დესტალინიზაციის“ დასაწყისის გასაპროტესტებლად. აღნიშნული საპროტესტო აქცია საბჭოთა კავშირში გახლდათ პირველი მასშტაბური საჯარო პროტესტი თითქმის 30 წლის განმავლობაში. 9 მარტის ღამეს საბჭოთა არმიამ აქციის მონაწილეებს ცეცხლი გაუხსნა.
1956 წელს განვითარებული მოვლენები ნამდვილად პარადოქსია საქართველოს ისტორიაში – რაოდენ გასაკვირიც უნდა იყოს, სწორედ იმ ქვეყნის მოქალაქეები გამოვიდნენ სტალინის მხარდასაჭერად, რომლებიც მისი მმართველობისას საშინლად იტანჯებოდნენ.
საქართველოში განვითარებულმა მოვლენებმა დაჩრდილა უნგრეთის 1956 წლის ოქტომბრის აჯანყება და იქცა უმნიშვნელოვანეს მოვლენად როგორც საქართველოს, ისე მთელი საბჭოთა კავშირის ისტორიაში.
ენა: ინგლისური
დრო: 9 მარტი, 17:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: ქართული რომანტიზმის დაბადება და მეტამორფოზები
2017-03-07 19:00
7 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: „ქართული რომანტიზმის დაბადება და მეტამორფოზები“.
მომხსენებელი განიხილავს შემდეგ საკითხებს: რომანტიზმი და ახალი ევროპული ნარატივი მე-19 საუკუნის ქართულ ლიტერატურაში; რუსეთი, სპარსეთი საქართველო; ნიკოლოზ ბარათაშვილის „ბედი ქართლისა“; მე-19 საუკუნე – ქართული პოეზიის „დასავლურ-აღმოსავლური დივანი“. ბესიკიდან ბარათაშვილამდე; ნიკოლოზ ბარათაშვილი და კასპარ დავით ფრიდრიხი; ბარათაშვილის „მერანი“ და ედგარ ალან პოს „ყორანი“.
დრო: 7 მარტი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

WordPress Meetup ილიაუნიში
2017-03-04 12:00
2017 წლის 4 მარტს, 12:00 საათზე, ილიას სახელმწიფო უნივერსიტეტის E207 აუდიტორიაში გაიმართება WordPress Meetup – ადგილობრივი, არაფორმალური ფორმატის ღონისძიება, რომელიცმოიცავს ყველა საკითხს WordPress-ის პლატფორმის გარშემო. ღონისძიების ფარგლებში, გაიმართება რამდენიმე პრეზენტაცია WordPress-ის თემაზე. თითოეული პრეზენტაციის რეგლამენტი15-20 წუთია. ყოველი პრეზენტაციის შემდეგ კი, დამსწრე აუდიტორიას შესაძლებლობა მიეცემა, დასვას შეკითხვები და მიიღოს ამომწურავი ინფორმაცია მისთვის საინტერესო კონკრეტულისაკითხის შესახებ.
დრო: 4 მარტი, 12:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

„ფორბსის“ კლუბში: ნინა კობახიძის საჯარო ლექცია
2017-03-02 19:00
2 მარტს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“ კლუბის მორიგი შეხვედრა გაიმართება.
საჯარო ლექციას წაიკითხავს სადაზღვევო კომპანია „Global Benefits Georgia“-ს გენერალური დირექტორი, ნინა კობახიძე. სხვადასხვა დროს ნინა კობახიძე იყო მთავრობის კანცელარიის ადმინისტრაციის ხელმძღვანელის მოადგილე და კომპანია „Gras Savoye International“-ის მმართველი დირექტორი.
ნინა კობახიძე ბიზნესში „Global Benefits Georgia“-სთან ერთად დაბრუნდა. ბაზარზე დღეს არსებული 14 კომპანიიდან გამოკვეთილი ლიდერი მხოლოდ სამია და მათი მთლიანი წილი ბაზრის 58%-ს შეადგენს. ნინა კობახიძის კომპანია თავის ადგილობრივ და საერთაშორისო პარტნიორებთან ერთად გეგმავს საქართველოს სადაზღვევო ბაზარზე ახალი ხელწერის შემოტანას – ეს იქნება ინოვაციური პროდუქტები და მოქნილი, ინდივიდუალური მიდგომა პარტნიორებთან.
ნინა კობახიძის ვრცელი ბიოგრაფია იხილეთ აქ.
სტატიისთვის მიჰყევით ბმულს: http://forbes.ge/news/1913/axali-safexuri
დრო: 2 მარტი, 19:00 საათი
ადგილმდებარეობა: E405 („ფორბსის“) აუდიტორია, ჩოლოყაშვილის გამზ. #3/5 (ვაკის პარკის პირდაპირ), ილიას სახელმწიფო უნივერსიტეტი
დასწრება თავისუფალია.
2017 წელი

ჯონ მაკინსონისა და დევიდ კრამერის საჯარო ლექცია
2017-03-02 17:00
2 მარტს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გამომცემლობა „პინგვინ რანდომ ჰაუსის“ ყოფილი დირექტორი, ჯონ მაკინსონი, და მაკკეინის ინსტიტუტის დირექტორი დემოკრატიისა და ადამიანის უფლებების მიმართულებით, ასევე, ორგანიზაცია „Freedom House“-ის ყოფილი პრეზიდენტი, დევიდ კრამერი, წაიკითხავენ საჯარო ლექციას.
ლექციის თემა: „დემოკრატია ავტოკრატიის წინააღმდეგ“ (Clash of Values: Democracy vs. Autocracy)
ლექცია გაიმართება ლიდერთა განვითარების აკადემიის (LAD) საქართველოს პროგრამის ფარგლებში. პროგრამა დაფუძნებულია სტენფორდის უნივერსიტეტის დემოკრატიის, განვითარების და კანონის უზენაესობის ცენტრისა (CDDRL) და ეკონომიკური პოლიტიკის კვლევის ცენტრის (EPRC) მიერ. საქართველოში პროგრამის მხარდამჭერია ილიას სახელმწიფო უნივერსიტეტი.
დრო: 2 მარტი, 17:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზირი #32), ილიას სახელმწიფო უნივერსიტეტი
სამუშაო ენა: ინგლისური
დასწრება თავისუფალია.

რატი ამაღლობელის „სიტყვის სახელოსნო“: შეხვედრა პოეტ სოსო მეშველიანთან
2017-02-28 19:00
28 თებერვალს, სამშაბათს, 19:00 საათზე, ილიას სახელმწიფო უნივერსიტეტის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი სტუმრად იწვევს პოეტ სოსო მეშველიანს. შეხვედრის ფარგლებში, პოეტი უპასუხებს აუდიტორიის შეკითხვებს და წაიკითხავს საკუთარ ლექსებს.
დრო: 28 თებერვალი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია

ილიაუნი გორში - საინფორმაციო შეხვედრა და ტრენინგი ზოგადი უნარების გამოცდის ტექნიკებში
2017-02-28 15:46
7 მარტს, 14:00 საათზე, გორის N4 საჯარო სკოლაში, ილიას სახელმწიფო უნივერსიტეტი, „კინგსი საქართველო“-სთან თანამშრომლობით, აბიტურიენტებისთვის გამართავს საინფორმაციო შეხვედრას. საინფორმაციო შეხვედრის შემდეგ, ილიას სახელმწიფო უნივერსიტეტის მოსამზადებელი ცენტრის ორგანიზებით, ჩატარდება ტრენინგი ზოგადი უნარების გამოცდის ტექნიკებში. ტრენინგის ხანგრძლივობაა 3 საათი.
ტრენინგის შესახებ
ტრენინგკურსის შექმნისას ჩვენ გავითვალისწინეთ ის პრობლემები, რომლებსაც ყველაზე ხშირად აწყდებიან აბიტურიენტები გამოცდების ჩაბარებისას, და გავაანალიზეთ ყველაზე ხშირად დაშვებული შეცდომები. კერძოდ, ხშირია შემთხვევა, როცა აბიტურიენტი კარგად არის მომზადებული გარკვეულ დისციპლინებში, მაგრამ სასურველ შედეგს ვერ აღწევს გამოცდაზე. ამის მიზეზი არის ის, რომ მომზადების პროცესში საკმარისი ყურადღება არ ეთმობა სატესტო დავალებების ტიპებისა და პრინციპების ახსნას, რომლებსაც ესა თუ ის სატესტო დავალება ეფუძნება. არადა, საკმარისია, იცოდე პრინციპი და გამოცდის წარმატებით ჩაბარებას ზედმეტი დროისა და ენერგიის დაკარგვის გარეშე შეძლებ.
ტრენინგის მსვლელობისას გავარჩევთ რთულ მაგალითებს, გაგაცნობთ მათი ამოხსნის ხერხებს, რის შემდეგაც, ათვისებული მიდგომების გამოყენებით, თავადაც (ტრენერის დახმარებით) ამოხსნით მსგავს ამოცანებს.
ტრენინგი მოგცემთ საშუალებას:

კიდევ ერთხელ გადაამოწმოთ, რამდენად კარგად ხართ მომზადებული ზოგადი უნარების გამოცდისთვის;
გაარკვიოთ, რაზე გჭირდებათ ყურადღების გამახვილება;
დახელოვნდეთ გამოცდის ჩაბარების ტექნიკაში.

ტრენერის შესახებ
მარი დგებუაძე – ილიაუნის მოსამზადებელი ცენტრის ტრენერი მრავალწლიანი გამოცდილებით
ფიზიკა-მათემატიკის მეცნიერებათა დოქტორი, 20-ზე მეტი სამეცნიერო ნაშრომის ავტორი, სხვადასხვა უმაღლეს სასწავლებელში საბაკალავრო და სამაგისტრო საფეხურის სტუდენტებისთვის კითხულობს სალექციო კურსებს ლოგიკაში, კვლევის მეთოდებში, უმაღლეს მათემატიკაში, აკადემიურ წერაში; ავტორია კურსებისა GRE, GMAT და SAT.
საინფორმაციო შეხვედრაზე და ტრენინგზე დასწრება თავისუფალია.
ღონისძიება ფეისბუქზე
დრო: 7 მარტი, 14:00 საათი
ადგილმდებარეობა: N4 საჯარო სკოლა, გორი

ილიაუნი თელავში - საინფორმაციო შეხვედრა და ტრენინგი ზოგადი უნარების გამოცდის ტექნიკებში
2017-02-27 11:17
6 მარტს, 14:00 საათზე, თელავის N4 საჯარო სკოლაში, ილიას სახელმწიფო უნივერსიტეტი, „კინგსი საქართველო“-სთან თანამშრომლობით, აბიტურიენტებისთვის გამართავს საინფორმაციო შეხვედრას. საინფორმაციო შეხვედრის შემდეგ, ილიას სახელმწიფო უნივერსიტეტის მოსამზადებელი ცენტრის ორგანიზებით, ჩატარდება ტრენინგი ზოგადი უნარების გამოცდის ტექნიკებში. ტრენინგის ხანგრძლივობაა 3 საათი.
ტრენინგის შესახებ
ტრენინგკურსის შექმნისას ჩვენ გავითვალისწინეთ ის პრობლემები, რომლებსაც ყველაზე ხშირად აწყდებიან აბიტურიენტები გამოცდების ჩაბარებისას, და გავაანალიზეთ ყველაზე ხშირად დაშვებული შეცდომები. კერძოდ, ხშირია შემთხვევა, როცა აბიტურიენტი კარგად არის მომზადებული გარკვეულ დისციპლინებში, მაგრამ სასურველ შედეგს ვერ აღწევს გამოცდაზე. ამის მიზეზი არის ის, რომ მომზადების პროცესში საკმარისი ყურადღება არ ეთმობა სატესტო დავალებების ტიპებისა და პრინციპების ახსნას, რომლებსაც ესა თუ ის სატესტო დავალება ეფუძნება. არადა, საკმარისია, იცოდე პრინციპი და გამოცდის წარმატებით ჩაბარებას ზედმეტი დროისა და ენერგიის დაკარგვის გარეშე შეძლებ.
ტრენინგის მსვლელობისას გავარჩევთ რთულ მაგალითებს, გაგაცნობთ მათი ამოხსნის ხერხებს, რის შემდეგაც, ათვისებული მიდგომების გამოყენებით, თავადაც (ტრენერის დახმარებით) ამოხსნით მსგავს ამოცანებს.
ტრენინგი მოგცემთ საშუალებას:

კიდევ ერთხელ გადაამოწმოთ, რამდენად კარგად ხართ მომზადებული ზოგადი უნარების გამოცდისთვის;
გაარკვიოთ, რაზე გჭირდებათ ყურადღების გამახვილება;
დახელოვნდეთ გამოცდის ჩაბარების ტექნიკაში.

ტრენერის შესახებ
მარი დგებუაძე – ილიაუნის მოსამზადებელი ცენტრის ტრენერი მრავალწლიანი გამოცდილებით
ფიზიკა-მათემატიკის მეცნიერებათა დოქტორი, 20-ზე მეტი სამეცნიერო ნაშრომის ავტორი, სხვადასხვა უმაღლეს სასწავლებელში საბაკალავრო და სამაგისტრო საფეხურის სტუდენტებისთვის კითხულობს სალექციო კურსებს ლოგიკაში, კვლევის მეთოდებში, უმაღლეს მათემატიკაში, აკადემიურ წერაში; ავტორია კურსებისა GRE, GMAT და SAT.
საინფორმაციო შეხვედრაზე და ტრენინგზე დასწრება თავისუფალია.
ღონისძიება ფეისბუქზე
დრო: 6 მარტი, 14:00 საათი
ადგილმდებარეობა: N4 საჯარო სკოლა, თელავი
2017 წელი

ამერიკელი ექსპერტის, ჯეიკ დელფიას საჯარო ლექცია: „ბაზარზე ორიენტირებული ენერგეტიკული დაგეგმვა“
2017-02-23 17:00
23 თებერვალს, 17:00 საათზე, ილიას სახელმწიფო უნივერსიტეტის G106 აუდიტორიაში, ილიაუნის საბუნებისმეტყველო მეცნიერებებისა და საინჟინრო ფაკულტეტის ენერგეტიკის და მდგრადი განვითარების ინსტიტუტის ეგიდით, საჯარო ლექციას წაიკითხავს ამერიკელი ექსპერტი ენერგეტიკის საკითხებში, ჯეიკ დელფია.
მოხსენების თემაა: „ბაზარზე ორიენტირებული ენერგეტიკული დაგეგმვა“.
ბაზარზე ორიენტირებული ენერგეტიკული დაგეგმვა არის ინოვაციური მიდგომა ენერგეტიკის სექტორში, რომელიც ფოკუსირებულია თანამედროვე გარემოში სწრაფად ცვალებად ენერგეტიკულ ბაზრებზე. ახალი ტექნოლოგიების განვითარება და ახლებური საბაზრო ურთიერთობების დამკვიდრება, მომხმარებელთა მეტი ჩართულობით, რადიკალურად ცვლის ენერგეტიკული სისტემების და ბაზრების სურათს, რაც სექტორის მომავალი განვითარებისადმი ახალ და განსხვავებულ მიდგომებს მოითხოვს. მოხსენებაში საუბარი იქნება მზის, ქარის და განახლებადი ენერგიის სხვა წყაროების გამოყენების თანამედროვე ტენდენციებზე, ელექტრომობილებზე, ჭკვიან მრიცხველებზე და აკუმულატორებზე, ახალ ტექნოლოგიებში ინვესტირების ასპექტებზე, ენერგოეფექტურ განვითარებაზე და ა.შ.
საჯარო ლექციის დასასრულს გაიმართება დისკუსია ენერგეტიკული დაგეგმვის საკითხებზე საქართველოში.
მომხსენებლის შესახებ
ჯეიკ დელფია 35 წელია, ენერგეტიკისა და წყალმომარაგების სექტორში მუშაობს. ის 50-ზე მეტ ქვეყანაში უწევდა კონსულტაციას სამინისტროებს, მარეგულირებელ ორგანოებს, კერძო კომპანიებსა და ინვესტორებს ეროვნული ენერგეტიკული პოლიტიკის შემუშავების, კონკურენტუნარიანი ენერგეტიკული ბაზრების მოწყობის, რეგიონული ვაჭრობის განვითარების და ეროვნული ენერგეტიკული უსაფრთხოების შენარჩუნების საკითხებში. მისი კომპეტენციის სფეროს განეკუთვნება, ასევე, სტრატეგიული ენერგეტიკული დაგეგმვა, მარეგულირებელთან ურთიერთობა, ინვესტიციების დაგეგმვა და ა.შ.
ლექციის ენა: ინგლისური
დრო: 23 თებერვალი, 17:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: შეხვედრა პოეტ გოჩა სხილაძესთან
2017-02-21 19:00
21 თებერვალს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, რატი ამაღლობელი სტუმრად იწვევს პოეტ გოჩა სხილაძეს. შეხვედრის ფარგლებში, პოეტი უპასუხებს აუდიტორიის შეკითხვებს და წაიკითხავს საკუთარ ლექსებს.
დრო: 21 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

„ფორბსის“ კლუბში: გია ჯაფარიძის საჯარო ლექცია
2017-02-17 19:00
17 თებერვალს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“კლუბის მორიგი შეხვედრა გაიმართება.
საჯარო ლექციას წაიკითხავს საქართველოს უნივერსიტეტის ლექტორი, დიპლომატი, დიპლომატიური მისიის ხელმძღვანელი პორტუგალიაში და მანამდე საბერძნეთში, ფილოლოგი და პოლიტოლოგი, გია ჯაფარიძე.
ლექციის თემაა: ვიზალიბერალიზაცია.
დრო: 17 თებერვალი, 19:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
2016 წელი

შეხვედრა ადამ დინგლთან ილიაუნის თეატრში
2017-02-16 19:00
16 თებერვალს, 19:00 საათზე, ილიას სახელმწიფო უნივერსიტეტის თეატრში, Startup Grind Tbilisi-ის ორგანიზებით, გაიმართება შეხვედრა google-ს პროგრამულ ინჟინერთან, პრინსტონისა და ბერკლის უნივერსიტეტების კურსდამთავრებულთან, ადამ დინგლთან.
შეხვედრა გაიმართება არა ლექციის, არამედ კითხვა-პასუხის ფორმატში, რათა გამოცდილების გაზიარების პროცესი უფრო ეფექტური იყოს. დამსწრე აუდიტორიას ექნება შესაძლებლობა, არაფორმალურ გარემოში პირადად გაიცნოს ადამ დინგლი და დაუსვას მისთვის საინტერესო შეკითხვები.
ღონისძიებაზე დასწრებისთვის, გთხოვთ, გაიაროთ წინასწარი რეგისტრაცია ბმულზე: www.startupgrind.com/tbilisi.
ადამ დინგლის შესახებ
ადამ დინგლი პროგრამული ინჟინერია ამ სფეროში მოღვაწეობის მდიდარი გამოცდილებით. კერძოდ, 1994-1996 წლებში ასწავლიდა კომპიუტერულ მეცნიერებებს ჩარლზის უნივერსიტეტში, პრაღაში; 2002-2006 წლებში მუშაობდა წამყვან პროგრამულ ინჟინრად კომპანიაში google. მისი მუშაობის პერიოდში google მნიშვნელოვნად გაფართოვდა და 550-დან 9000 ადამიანის დამსაქმებელ კომპანიად იქცა. ადამ დინგლმა მონაწილეობა მიიღო ისეთი პროდუქტების განვითარებაში, როგორებიცაა: Desktop, Firefox, Chrome, Google Toolbar.
მოგვიანებით, მან არაერთი საკუთარი Startup-ი წამოიწყო და დააარსა Parking Hero, შემდგომში – Yorba Foundation და Roundtown. ადამ დინგლის უშუალო მონაწილეობით Yorba Foundation-მა შექმნა შემდეგი პროდუქტები: Shotwell, ფოტომენეჯერი და ინტეგრირების სისტემა Ubuntu-სათვის, ასევე – Geary და Linux-ის ოპერატიული სისტემის Email-სერვისი. ადამ დინგლის ეფექტური მენტორობის შედეგია სტუდენტური პროექტი NetBeans, რომელსაც ის ჩარლზის უნივერსიტეტში მუშაობისას უძღვებოდა. NetBeans არის Java-ს IDE, რომელიც 1999 წელს SUN-მა შეიძინა.
Startup Grind-ის შესახებ
Google-ის პროექტი Startup Grind 2010 წელს სილიკონის ველზე შეიქმნა. პროექტის იდეის თანახმად, გამოცდილ მეწარმეებსა და Startup-ეკოსისტემის წარმომადგენლებს შორის ყოველთვიურად იმართება შეხვედრები, რომელთა მიზანია, გამოცდილების გაზიარება და Startup-ით დაინტერესებული ადამიანების დაკავშირება ერთმანეთთან, რაც, საბოლოო ჯამში, ხელს უწყობს ლოკალური Startup-ეკოსისტემის გაუმჯობესებას. Startup Grind მსოფლიოში საკმაოდ ცნობილი ბრენდია და იმართება 80-ზე მეტი ქვეყნის 200-მდე ქალაქში, მათ შორის, საქართველოს დედაქალაქში.
დრო: 16 თებერვალი, 19:00 საათი
ადგილმდებარეობა: ილიაუნის თეატრი (ილია ჭავჭავაძის გამზირი #32)
ბმული წინასწარი რეგისტრაციისთვის: www.startupgrind.com/tbilisi
მონაწილეობა უფასოა.

„დონ ბერნარდო ბერტი: ჩანაწერები, 1652“ - პაატა ცანკაშვილის რომანის პრეზენტაცია
2017-02-15 19:00
15 თებერვალს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება პაატა ცანკაშვილის რომანის – „დონ ბერნარდო ბერტი: ჩანაწერები, 1652“ – პრეზენტაცია. წიგნს წარადგენენ პოეტი შოთა იათაშვილი და მწერალი დათო ტურაშვილი.
1961 წლის 6 თებერვალს დაბადებული პაატა ცანკაშვილი 2016 წლის 16 თებერვალს გარდაიცვალა და მისმა სამეგობრომ მისი გარდაცვალებიდან სულ რამდენიმე თვის შემდეგ, გამომცემლობების გვერდის ავლით, საკუთარი ხარჯით დაბეჭდა მისი რომანი „დონ ბერნარდო ბერტი: ჩანაწერები, 1652“. მათ, უბრალოდ, ბეჭდური სახე მისცეს ტექსტს, რომელიც მის კომპიუტერში აღმოაჩინეს – ფაქტობრივად, გამზადებული, შერჩეული ვიზუალური მასალით და დაკაბადონებული.
ავტორის შესახებ
პაატა ცანკაშვილმა 1978 წელს, თბილისის 161-ე საშუალო სკოლის დასრულების შემდეგ, სწავლა თბილისის სახელმწიფო უნივერსიტეტის ისტორიის ფაკულტეტზე გააგრძელა. მას ადრეული წლებიდანვე ჰქონდა განსაკუთრებული ინტერესი ისტორიისადმი. მისი ეს რომანიც ისტორიულ ეპოქას აღწერს. პაატა ცანკაშვილს რომანის გარდა დარჩა მოთხრობებიც და თარგმანებიც. ის მთელი თავისი ცხოვრება მუშაობდა ტექსტებზე, მაგრამ არასდროს ცდილობდა მათ გამოქვეყნებას. ამჟამად მიმდინარეობს მუშაობა მის არქივზე და ქართველი მკითხველისთვის მისი ორიგინალური შემოქმედების უცნობი მხარეები მალე გახდება ხელმისაწვდომი.
წიგნის შესახებ
რომანის მთავარი გმირი ბერნარდო ბერტი იტალიელი მისიონერია, რომელიც მე-17 საუკუნის საქართველოში მოღვაწეობს და თავის ჩანაწერებში იქაურობას აღწერს. უფლისწულ ლუარსაბის მკვლელობა არის ის მოვლენა, რომლის გარშემოც ავტორი აგებს წიგნის სამყაროს. პაატა ცანკაშვილის რომანი ჟანრობრივად ისტორიული დეტექტივია: ისე ხდება, რომ დონ ბერნარდოს უწევს ამ მკვლელობის გამოძიება და, ამის გამო, ყველა სოციალურ ფენასთან კონტაქტი – მეფე როსტომით და მეფე თეიმურაზით დაწყებული, ავაზაკებით დამთავრებული. ამ ფართო დიაპაზონში პაატა ცანკაშვილი საოცარი ფერადოვნებით შლის სისხლითა და ღალატით სავსე და, ამავე დროს, ბრჭყვიალა, დეკორატიულ, ეკლექტურ სამყაროს, სადაც რამდენიმე კულტურა ერთმანეთშია აზელილი და, რაც მთავარია, ადამიანთა ცნობიერების და ცხოვრების პრინციპების გაორებას იწვევს.
„ამ ადამიანმა ძალიან მაგრად იცის ის სამყარო, ეპოქა და გარემო, რომელზეც წერს, და არის ძალიან მაგარი პროფესიონალი. წიგნს რომ ვკითხულობდი, მივხვდი, რა შრომა დევს მასში, გარდა ინტელექტისა. ეს წიგნი მე-17 საუკუნის თბილისზეა. თავისთავად ძალიან საინტერესო ეპოქაა – ყველაზე ტრაგიკული, ტრაგიკომიკური, დრამატული… ესეც მომეწონა – ევროპა და სპარსეთი ერთად საქართველოში და თბილისში. ყველაზე მაგარი, რაც დამრჩა, ეს არის დიდი სევდა; კარგი წიგნებისგან რომ გრჩება ხოლმე; რომ ვერ გამოდიხარ. ვერ გამოვდივარ მე. რამდენი ხანია, რაც წავიკითხე, მაგრამ ვერ გამოვდივარ. მინდა, რომ ყველას წავაკითხო“.
დათო ტურაშვილი
„მთავარი ისაა, რომ ამ ტექსტს პაატა ცანკაშვილი არ წერს მხოლოდ კონკრეტული ეპოქის აღსადგენად. ისტორიულ სივრცეს იგი იყენებს საფიქრელად. ამ სივრცეში მარადიულ საკაცობრიო კითხვებზე მის პასუხებს თითქოს მეტი სილაღე და გაქანება ეძლევა. მთელი წიგნი, ფაქტობრივად, აფორიზმებითაა დახუნძლული, ოღონდ ეს არაა მშრალი, მორალისტური აფორიზმები: პაატა ცანკაშვილი ფერწერულად, სურათ–ხატებით წერს თავის აზრებს. დაბოლოს, რა თქმა უნდა, ენა, რომელსაც იგი ჯადოქრულად ფლობს და ძველი ქართული თუ სპარსული ლექსიკით ცოცხალ სამეტყველო თუ სააზროვნო ქსოვილს ქსოვს“.
შოთა იათაშვილი
პრეზენტაციის დრო: 15 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32) ილიას სახელმწიფო უნივერსიტეტი
დასწრება თავისუფალია.
